Theatr Crwban

Cwmni theatr Gymraeg a fu'n weithredol yn y 1980au oedd Theatr Crwban. Sefydlwyd y cwmni ym 1981, wedi disodli Cwmni Theatr y Werin yn Aberystwyth. Roedd yn flaenllaw ar y pryd mewn cyflwyno theatr mewn addysg.

Tua diwedd y 1980au, awgrymodd Cyngor y Celfyddydau y gallai'r cwmni "ymsefydlu fel cwmni preswyl" ynghyd â Theatrig, yng Nghanolfan y Celfyddydau, Aberystwyth, ond ni ddaeth dim o'r fenter.

Ymhlith yr unigolion oedd yn gysylltiedig â'r cwmni y mae Mari Rhian Owen, Alun Elidyr a Dafydd Hywel. 

Daeth i ben pan unwyd y cwmni â Chwmni Cyfri Tri i greu Arad Goch ym 1989.

 Cynyrchiadau nodedig 
bawd|Poster Bwrw'r Sul 1984
 Bwrw'r Sul (1984) gan R. Gerallt Jones. Drama a gomisiynwyd gan Theatr Crwban i'w llwyfannu yn Eisteddfod Genedlaethol Cymru Llanbed 1984.
bawd|Poster Y Briodas 1986
 Y Briodas (1986) gan R. Gerallt Jones. Cyfarwyddwr Dafydd Hywel.
 Fel Paent yn Sychu (1988) gan Angharad Tomos. Llwyfannwyd yn Eisteddfod Genedlaethol Cymru Casnewydd ym 1988; cast: Siôr Llyfni, Mair Tomos Ifans, Mari Rhian Owen a Gareth Potter. 

 Cyfeiriadau 

Categori:Cwmnïau theatr yng Nghymru
Categori:Sefydliadau 1981
Categori:Dadsefydliadau 1989
Categori:Theatr Gymraeg y 1980au